《晴日纵步二首》
宋代·苏籀

穷腊末垂风景和，久游诚是我陵阿。
牧童笛远鸡凫散，猎户弓鸣猯鹿多。
季雅濙濙疑蜜酿，木奴小小似金槎。
起溲十裂吴羹酽，止酒陶诗但独哦。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。